[{"text_idx": "#000011", "text": "O\u2019r hyn rydan ni\u2019n gweld, does dim gorffwys ar ei rwyfau i Gaff ac mae wrthi\u2019n brysur yn gweithio ar weddill yr albwm."}, {"text_idx": "#000019", "text": "Tacsi i\u2019r Tywyllwch \u2013 Geraint Jarman."}, {"text_idx": "#000021", "text": "Yn hytrach na meddwl gormod am hynny, fe wnawn ni roi sylw arbennig i un clasur go iawn sydd ar y rhestr sef Tacsi i\u2019r Tywyllwch gan Geraint Jarman."}, {"text_idx": "#000022", "text": "Gan ei rhyddhau ym 1977, hon oedd ail record hir Jarman yn dilyn Gobaith Mawr y Ganrif a ryddhawyd y flwyddyn flaenorol. Dyma ddau albwm cyntaf o gyfres o chwech a ryddhaodd Jarman mewn blynyddoedd olynol rhwng 1976 a 1981, mewn cyfnod hynod gynhyrchiol iddo."}, {"text_idx": "#000023", "text": "Er bod ei albwm cyntaf yn wych, mae rhyw aeddfedrwydd arbennig i Tacsi i\u2019r Tywyllwch. Law yn llaw a\u2019r caneuon bywiog, poblogaidd fel \u2018Bourgeois Roc\u2019 a\u2019r trac teitl, \u2018Tacsi i\u2019r Tywyllwch\u2019 mae \u2018na ganeuon tywyllach a lleddf sy\u2019n dal i roi ias hyd heddiw \u2013 o\u2019r dorcalonnus \u2018Pan Ddaw\u2019r Dydd\u2019 i\u2019r epig iasol \u2018Ambiwlans\u2019."}, {"text_idx": "#000024", "text": "Fel nodyn ymylol difyr, \u2018Ambiwlans\u2019 oedd prif ga\u0302n y ffilm wych, \u2018Yr Alcoholig Llon\u2019 (1983), yn serennu Dafydd Hywel. Mae\u2019n dal i swnio\u2019n wych hyd heddiw:"}, {"text_idx": "#000027", "text": "Ers rhyw chwe blynedd bellach, fel arfer o gwmpas dyddiad Dydd Gw\u0302yl Dewi, mae John a Kevs, aelodau\u2019r grw\u0302p dub / electroneg / rap, Llwybr Llaethog, wedi bod yn dyfarnu eu \u2018Gwobr Gerddorol\u2019 i rywun am eu cyfraniad arbennig i gerddoriaeth Gymreig."}, {"text_idx": "#000028", "text": "Mae\u2019r enillydd yn derbyn gwobr wedi ei chreu gan John a Kevs eu hunain a cyhoeddwyd ar gyfrif Twitter Llwybr Llaethog mai\u2019r triawd o\u0302l-bync o\u2019r Gorllewin, Adwaith, oedd yr enillwyr eleni."}]